Diari Oficial de la Generalitat Valenciana


Sumari del DOGV 1824, del 13-07-1992 (1992/825400)

ORDRE de 17 de juny de 1992, de la Conselleria d'Economia i Hisenda, per la qual s'acorda permutar un terreny situat en l'avinguda Mare de Deu dels Desemparats, de Xirivella, propietat de la Generalitat Valenciana, per un terreny propietat de l'Ajuntament de Xirivella situat en l'ampliació del polígon Industrial Mare de Deu de la Salut d'aquesta població.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/17/(3)/dof/vci/html**

### Dades del document

Número de DOGV
:   1824

Data del DOGV
:   13-07-1992

Secció del DOGV
:   DISPOSICIONS GENERALS

Número del document
:   1992/825400


Data del document
:   17-06-1992

Organisme emissor
:   Conselleria d'Economia i Hisenda

Tipus de document
:   Ordre

Ordre de 17 de juny de 1992, de la Conselleria d'Economia i Hisenda, per la qual s'acorda permutar un terreny situat a l'avinguda Mare de Déu dels Desemparats de Xirivella, propietat de la Generalitat Valenciana, per un terreny propietat de l'Ajuntament de Xirivella situat en l'ampliació del polígon industrial Mare de Déu de la Salut d'aquesta població.  
Vista la sol·licitud de l'Ajuntament de Xirivella referent a la permuta d'un terreny de 2.692 m2, propietat de la Generalitat Valenciana, situat en l'av. Mare de Déu dels Desemparats d'aquesta població, per un altre propietat de l'ajuntament esmentat situat en l'ampliació del polígon industrial Mare de Déu de la Salut.  
Atès que l?Ajuntament de Xirivella té prevista la reparcel·lació i urbanització d'aquest polígon, com a conseqüència de l'aprovació de la qual l?Ajuntament rebrà, d'acord amb el que disposa l'article 37.3 de la Llei del Sòl, un quinze per cent de l'aprofitament del polígon.  
Atés que en el moment present, l'ajuntament encara no té assignada la situació dels terrenys de cessió obligatòria que obtindrà com a conseqüència de la reparcel·lació.  
Atès que l?Ajuntament de Xirivella es compromet, mitjançant acord plenari de data 28 de maig de 1992, al lliurament, en l'ampliació del polígon industrial Mare de Déu de la Salut, d'un terreny procedent de cessions obligatòries, valorats, igual que el terreny que la Generalitat Valenciana lliura com a permuta, en quaranta-dos milions de pessetes (06.191.513 PTA).  
Atès que la valoració del terreny que ha de lliurar l?Ajuntament de Xirivella s'efectuarà d'acord amb els informes, que emeten els serveis tècnics d'ambdues administracions.  
Atés que la permuta es justifica amb l'ampliació de terrenys on situar el material i els vehicles de la Conselleria d'Obres Públiques, Urbanisme i Transports i del Parc Mòbil de la Generalitat Valenciana.  
Atés que, d'acord amb el que s'ha exposat anteriorment, resulta una equivalència en el valor dels béns que es permuten.  
Atés que la permuta del terreny de la Generalitat Valenciana es realitza a canvi d'un altre perfectament determinable, que serà concretat en el moment en què s'aprove i execute la reparcel·lació de l'ampliació del polígon industrial Mare de Déu de la Salut.  
Vist que, segons el que disposa l'article 40 de la Llei de Patrimoni de la Generalitat Valenciana, la disposició que autoritze la permuta durà implícita la desafectació de l?immoble i la declaració d'inalienabilitat.  
Vist el que disposen els articles 32 i 38 i següents de la Llei de Patrimoni de la Generalitat Valenciana i 17 de la Llei de Pressupostos per a 1992.  
ORDENE  
Primer  
Aprovar la permuta del terreny de 2.692 m2 de superfície, propietat de la Generalitat Valenciana, situat en l'av. Mare de Déu dels Desemparats de Xirivella, que confronta: al nord ' amb coses particulars; al sud, amb el carrer Art Major de la Seda; a l'est, amb el carrer Velázquez, i a l'oest, amb l'av. Mare de Déu dels Desemparats i propietat de l'Estat, per un terreny, propietat de l?Ajuntament de Xirivella, situat en l'ampliació del polígon industrial Mare de Déu de la Salut, procedent de les cessions obligatòries derivades de la reparcel·lació de l'ampliació del polígon abans esmentat, la superfície del qual serà determinada per tècnics d?ambdues administracions en virtut de la taxació efectuada del terreny propietat de la Generalitat Valenciana i la valoració del qual haurà de ser equivalent.  
Segon  
El terreny de la Generalitat objecte de permuta s'haurà de segregar per a constituir en el futur finca independent de l?inscrit en el Registre de la Propietat núm. 2 de Torrent, al tom 2.147, llibre 195 de Xirivella, foli 25, finca 14.627.  
Tercer  
Atesa l?equivalència de valors de les finques objecte de permuta, aquesta es durà a efecte sense compensació econòmica per cap de les parts, llevat que en l'adjudicació definitiva del bé a la Generalitat es produís alguna diferència de valoració, cas en què s'establirà la compensació econòmica corresponent.  
Quart  
L?Ajuntament de Xirivella podrà prendre possessió de la parcel·la de la Generalitat Valenciana objecte de permuta, a partir de la firma del document públic en què es formalitze aquesta.  
Cinqué  
.Elevar a escriptura pública aquesta permuta  
València, 17 de juny de 1992.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI